cyanic-selkie/wikianc huggingface dataset:
সাধারণ সাল (কমন এরা)
উৎস
সাধারণ সাল (কমন এরা ও বিফোর কমন এরা) এর আদ্যাক্ষর এর সাথে সম্পৃক্ত বর্ষ সংখ্যা পদ্ধতিটি খ্রিস্টীয় সন্ন্যাসী ডায়োনিসিয়াস এক্সিগুয়াস ৫২৫ খ্রিস্টাব্দে শহিদী সালকে প্রতিস্থাপিত করার জন্য প্রণয়ন করেছিলেন কেননা তিনি চাননি খ্রিস্টানদের উপর নিপিড়নকারী কোন ব্যক্তির স্মৃতি টিকে থাকুক। তিনি এই পঞ্জিকা সালের সূচনা হিসেবে এমন এক বছরকে বেছে নিয়েছিলেন যাকে তিনি যিশু খ্রিস্টের মনুষ্যদেহে আবির্ভাবের বছর হিসেবে নির্ধারণ করেছিলেন। ডায়োনিসিয়াস তার সারণীতে এই নতুন সালকে "অ্যানো ডোমিনি নস্ট্রি জেসু ক্রিস্ট" হিসেবে উল্লেখ করেন।
এই পঞ্জিকা সালটির ব্যবহার ইউরোপে ৭৩১ খ্রিস্টাব্দে বিডের ব্যবহারের দ্বারা আরো বিস্তৃতি লাভ করে। এছাড়াও বিড এই পঞ্জিকা সালের সূচনার পূর্বের বছরগুলো নির্ধারণের পদ্ধতি পরিচয় করিয়ে দেন, সাথে তিনি শূন্য বর্ষ ব্যবহার না করার রীতিও চালু করেন। ১৪২২ খ্রিস্টাব্দে পশ্চিম ইউরোপের শেষ রাষ্ট্র হিসেবে পর্তুগাল স্পেনীয় সালের ব্যবহার রদ করে ডায়োনিসিয়াসের খ্রিস্টাব্দ পদ্ধতিকে বেছে নেয়।
ভালগার এরা
সাধারণ সাল তথা কমন এরার ব্যবহারের নমুনা পাওয়া যায় ইংরেজি ভাষায় "ভালগার এরা"-তে যা জাতীয় আইনে ব্যবহৃত রাজকীয় বছর এর তারিখ থেকে ধর্মীয় পঞ্জিকার তারিখ পৃথকীকরণের উদ্দেশ্যে ব্যবহৃত হয় ("ভালগার" শব্দটির আসল অর্থ সাধারণ মানুষ)।
লাতিন বাক্যাংশ anno aerae nostrae vulgaris এর প্রথম ব্যবহার এর নমুনা পাওয়া যায় ১৬১৫ সালে জোহানেস কেপলার রচিত একটি বইতে। কেপলার আবার এটি ab Anno vulgaris aerae হিসেবে ১৬১৬ খ্রিস্টাব্দে জ্যোতির্বিজ্ঞান পঞ্জিকায় ব্যবহার করেন, এবং এরপর ab anno vulgaris aerae হিসেবে ১৬১৭ সালে ব্যবহার করা হয়। বইটির ১৬৩৫ সালের একটি সংস্করণে ইংরেজিতে ভালগার এরার পূর্ববর্তী ব্যবহার পাওয়া যায়।  ১৭০১ সালে প্রকাশিত জন লেক্লার্কের একটি বইতে এর উল্লেখ পাওয়া যায়। ১৭১৬ সালের ডিন হামফ্রে প্রাইডক্স এর ইংরেজি বইতে লেখা আছে, "ভালগার এরার সূচনার পূর্বে, যার দ্বারা আমরা এখন তার (যিশুর) আবির্ভাবের বছর থেকে হিসাব করি।"  ১৭৯৬ সালের একটি বইতে ভালগার এরার ব্যবহার পাওয়া যায়।
"ক্রিশ্চিয়ান এরা" এর ব্যবহারের প্রথম ব্যবহার জানা যায় লাতিন বাক্যাংশ annus aerae christianae হিসেবে ১৫৮৪ সালের ধর্মতাত্ত্বিক বইতে। ১৬৪৯ সালে লাতিন বাক্যাংশ annus æræ Christianæ একটি ইংরেজি পঞ্জিকায় পাওয়া যায়। ১৬৫২ সালের একটি তথ্য পঞ্জিকায় "ক্রিস্টিয়ান এরা" (খ্রিস্টীয় সাল) এর উল্লেখ পাওয়া যায়।
ইংরেজি বাক্যাংশ "কমন এরা" অন্তত ১৭০৮ সালের প্রথম দিকে প্রকাশিত হয়, এবং ১৭১৫ সালের জ্যোতির্বিজ্ঞানের বইতে এটি বিনিময়যোগ্যভাবে "ক্রিস্টিয়ান এরা" ও "ভালগার এরা" দুটির সাথে ব্যবহৃত হয়েছে। ১৭৫৯ খ্রিস্টাব্দে প্রকাশিত একই ইতিহাসের বইতে ইহুদিদের কমন এরা নির্দেশ করতে কমন এরা লেখা হয়েছিলো। "বিফোর দ্যা কমন এরা" বাক্যাংশটি প্রথম ১৭৭০ সালের জার্মান ভাষায় লিখিত একটি লেখায় পাওয়া যায় যেখানে কমন এরা ও ভালগার এরা দুটি সমার্থক হিসেবে সাথে ব্যবহৃত হয়েছিলো যা পরে ইংরেজি ভাষায় অনূদিত হয়। এনসাইক্লোপিডিয়া ব্রিটানিকার ১৭৯৭ খ্রিস্টাব্দের সংস্করণে ভালগার এরা ও কমন এরা দুটি সমার্থকভাবে ব্যবহৃত হয়েছিলো। ১৮৩৫ সালে আলেকজান্ডার ক্যাম্পবেল তার লিভিং ওরাকলস বইতে লিখেন: "ভালগার এরা, বা অ্যানো ডোমিনি (খ্রিস্টাব্দ); যিশু খ্রিস্টের চতুর্থ বছর, যার মধ্যে প্রথমটি ছিল মাত্র আট দিন", এবং সাথে কমন এরাকে ভালগার এরার সমার্থক করা হয় এই তথ্য তুলে ধরে " যে বিষয়টি হচ্ছে আমাদের প্রভু ভালগার এরার চতুর্থ বছর আগে জন্ম গ্রহণ করেছিলেন যাকে অ্যানো ডোমিনি বলা হয়, এবং এটি তার ৪২ দিন ধরে তার জন্মসাল থেক্র ৩৮ তম খ্রিস্টাব্দকে হয়..." ক্যাথলিক বিশ্বকোষ (১৯০৯) বইয়ের অন্তত একটি নিবন্ধে তিনটি বাক্যাংশ (খ্রিস্টীয়, ভালগার, কমন এরা) তুলে ধরা হয়েছে যেগুলো সম্পর্কে বিংশ শতাব্দীতে সবাই পরিচিত ছিলো।
ছোট হাতের অক্ষরে লেখা কমন এরার ব্যবহার উনবিংশ শতাব্দীতে ইহুদিদের কমন এরা ব্যবহারের দিকটি উল্লেখ করার জন্য ব্যবহৃত হয়। একইভাবে, "কমন এরা অব দ্যা জিউশস", "কমন এরা অব দ্যা মাহোমেতান্স", "কমন এরা অব দ্যা ওয়ার্ল্ড", "দ্যা কমন এরা অব দ্যা ফাউন্ডেশন অব রোম"। যখন এটি খ্রিস্টীয় সালকে নির্দেশ করত তখন এটি "কমন এরা অব দ্যা ইনকারনেশন", "কমন এরা অব দ্যা ন্যাটিভিটি", বা "কমন এরা অব দ্যা বার্থ অব ক্রাইস্ট" হিসেবে লেখা হতো।
কমন এরা এর লাতিন ভাষায় একটি অভিযোজিত অনুবাদ হচ্ছে Era Vulgaris যা বিংশ শতাব্দীতে অ্যালিস্টার ক্রাউলির কিছু সমর্থক দ্বারা ব্যবহার হত এবং সেই অনুযায়ী এডি এর বিকল্প হিসেবে "ইভি" কখনো কখনো লেখা হতো।
সাধারণ সালের আদ্যাক্ষর ব্যবহারের ইতিহাস
যদিও ইহুদিদের নিজস্ব হিব্রু বর্ষপঞ্জী ছিলো, তারা প্রায়ই "এডি" আদ্যাক্ষর ব্যতীত গ্রেগরীয় তারিখ ব্যবহার করত। ১৮২৫ সালের প্রথমদিকে ভিই (ভালগার এরা) আদ্যাক্ষরটি ইহুদিরা পশ্চিমা পঞ্জিকার সালের সাথে ব্যবহার করতো। তবে এক শতাব্দী ধরে ২০০৫ পর্যন্ত সিই আদ্যাক্ষরটি পাশাপাশি হিব্রু পড়ালেখার জন্য ব্যবহার হয়ে আসছে। ১৮৫৬ সালে রাব্বাই ও ইতিহাসবিদ মরিস জ্যাকোব রাফাল তার বই পোস্ট-বিবলিক্যাল হিস্টোরি অব দ্যা জিউশ-তে সিই ও বিসিই আদ্যাক্ষর ব্যবহার করেন। ইহুদিরা এগুলোর সাথে কারেন্ট এরা বাক্যাংশটিও ব্যবহার করতো।
বর্তমান ব্যবহার
ধর্মতত্ত্ব, শিক্ষা, প্রত্নতত্ত্ব ও ইতিহাস ইত্যাদি ক্ষেত্রগুলো থেকে আসা কিছু শিক্ষাবিদ সিই ও বিসিই গ্রহণ করেছেন যদিও এই ব্যাপারে কিছু বিতর্ক বিদ্যমান। কিছু শৈলী নির্দেশিকা বর্তমানে এগুলো ব্যবহার পছন্দ বা নিশ্চিত করে। এপিস্কোপাল ডায়োসিস ম্যারিল্যান্ড চার্চ নিউজ এর শৈলী নির্দেশিকা অনুযায়ী সিই ও বিসিই ব্যবহার করা যেতে পারে।
২০০৫ সালে যুক্তরাষ্ট্রের পাঠ্যপুস্তকগুলোতে বিসিই/সিই এর ব্যবহার বৃদ্ধির খবর জানা গেছে। কিছু প্রকাশনা এই দুটি আদ্যাক্ষর বিশেষভাবে শুধু ব্যবহার করে থাকে। যেমন, ২০০৭ সালের বিশ্ব ইতিহাস প্রথম সংস্করণ হিসেবে ১৩৮ বছর বিসি/এডি ব্যবহারের পর বিসিই/সিই ব্যবহার শুরু করে। বিসিই/সিই কলেজ বোর্ডের ইতিহাস পরীক্ষায় ও নর্টন অ্যান্থোলজি অব ইংলিশ লিটারেচারে ব্যবহার হয়। অন্যান্যরা ভিন্ন পন্থা অবলম্বন করে। মার্কিন যুক্তরাষ্ট্র ভিত্তিক হিস্টোরি চ্যানেল অ-খ্রিস্টীয় বিষয়বস্তুর ক্ষেত্রে বিসিই/সিই ব্যবহার করে যেমন জেরুসালেম ও ইহুদিধর্ম।
২০০২ সালে ইংল্যান্ড ও ওয়েলশের ধর্মীয় শিক্ষার পাঠ্যক্রমের উপদেষ্টা পরিষদ স্কুলগুলোতে বিসিই/সিই ব্যবহারের জন্য সুপারিশ করে এবং ২০১৮ সাল নাগাদ কিছু স্থানীয় শিক্ষাপ্রতিষ্ঠান এই দুটি ব্যবহার করছিলো। ২০১৮ সালে ন্যাশনাল ট্রাস্ট বলে যে তারা বিসি/এডি ব্যবহার অব্যাহত রাখবে। ইংলিশ হেরিটেজ তাদের সাল ব্যবহারের নীতি সম্পর্কে বলে: "ব্রিটিশ প্রাগৈতিহাসিক ঘটনা নির্দেশ করতে খ্রিস্টীয় পঞ্জিকার ব্যবহার অদ্ভুত মনে হতে পারে, কিন্তু বিসি/এডি বিশ্বব্যাপী ব্যবহৃত ও উপলব্ধ।" বিবিসির কিছু অংশ বিসিই/সিই ব্যবহার করে, কিন্তু কিছু উপস্থাপক জানিয়েছেন তারা এই দুটো ব্যবহার করবেন না। অক্টোবর ২০১৯ এর বিবিসি নিউজের শৈলী নির্দেশিকায় এডি ও বিসির উল্লেখ রয়েছে কিন্তু সিই ও বিসিইর উল্লেখ নেই।
২০০৬ এর জুনে যুক্তরাষ্ট্রের কেনটাকি রাষ্ট্রীয় স্কুল বোর্ড স্থানীয় পর্যায়ে শিক্ষার্থীদের বিচক্ষণতার ব্যাপারের কারণে তাদের নতুন পাঠ্যক্রমে বিসিই ও সিই ব্যবহারের সিদ্ধান্ত প্রত্যাহার করে।
এছাড়া ২০১১ সালে গণমাধ্যমের প্রতিবেদন জানায় অস্ট্রেলিয়ার স্কুলের পাঠ্যপুস্তকের বিসি/এডি-কে বিসিই/সিই দ্বারা প্রতিস্থাপিত করা হবে। প্রতিবেদনটি জাতীয় খবরে চলে আসে এবং কিছু রাজনীতিবিদ ও খ্রিস্টধর্মীয় নেতাদের বিরোধিতার শিকার হয়। কয়েক সপ্তাহ পরে অস্ট্রেলীয় শিক্ষাক্রম, মূল্যায়ন এবং প্রতিবেদন কর্তৃপক্ষ এই গুজব অস্বীকার করে জানায় যে বিসি/এডি এর ব্যবহার বিসিই/সিই এর সাথে ঐচ্ছিক শিক্ষা কর্মকাণ্ড হিসেবে থাকবে।
দ্যা গার্ডিয়ান এর শৈলী নির্দেশিকা বলছে, সিই/বিসিই ব্যবহারের প্রশ্নে: "কিছু মানুষ সিই (কমন এরা, কারেন্ট এরা বা ক্রিশ্চিয়ান এরা) ও বিসিই (বিফোর কমন এরা ইত্যাদি) এর চেয়ে এডি ও বিসি পছন্দ করে, যা যাই হোক আমাদের শৈলীর অন্তর্গত"।
সমর্থন
সাধারণ সালের আদ্যাক্ষর ব্যবহার প্রমাণ করে যে বিসিই/সিই ব্যবহার তাদের প্রতি সহনশীলতা দেখায় যারা খ্রিস্টানদের দ্বারা ব্যবহৃত একই পঞ্জিকা সাল ব্যবস্থা ব্যবহার করে কিন্তু তারা খ্রিস্টান নন।
জাতিসংঘের সাবেক মহাসচিব কফি আনান বলেন:
"খ্রিস্টীয় বর্ষপঞ্জী এখন আর শুধু খ্রিস্টানদের নেই। সব ধর্মের মানুষ সুবিধার জন্য এটি গ্রহণ করেছে। এই ব্যবহারের সাথে এতো ধর্ম ও ঐতিহ্য – বিভিন্ন জাতি জড়িত রয়েছে যে, যেন আপনারা চান – যে পঞ্জিকা সালের সাধারণ ব্যবহার প্রয়োজনীয়। আর সেজন্য খ্রিস্টীয় সাল হয়ে গেছে সাধারণ সাল।"
অ্যাডেনা কে বার্কোভিৎজ নিজের অভিযোগের পরিপ্রেক্ষিতে মার্কিন যুক্তরাষ্ট্রের সুপ্রিম কোর্টকে বিসিই ও সিই বেছে নিতে বলেন কারণ "যে বহুসাংস্কৃতিক সমাজে আমরা বাস করছি, ঐতিহ্যবাহী ইহুদি সংজ্ঞা – বি.সি.ই ও সি.ই – সবাইকে এক পতাকাতলে আনতে সক্ষম।
বিরোধিতা
কেউ কেউ ধর্মীয় কারণে কমন এরার ব্যবহারের বিরোধিতা করেন। বিসি/এডি আদ্যাক্ষর যিশুর জন্মের তারিখের তত্ত্বের সাথে সম্পর্কিত হওয়ার কারণে কিছু খ্রিস্টান ধর্মাবলম্বী এগুলোর ব্যবহার পরিহারের ব্যাপারে ক্ষুব্ধ হয়েছিলেন। দক্ষিণ বাপ্তিস্ম সম্মেলন বিসি/এডি ব্যবহার সমর্থন করে। ক্যাথলিক মণ্ডলীর যাজক ও লেখক রাইমন পানিক্কার দ্বিতম পোষণ করে বলেন যে চেয়ে বিসি/এডি এর তুলনায় বিসিই/সিই এর ব্যবহার তার মতে বিকল্প হিসেবে ব্যবহারের জন্য কম গুরুত্বপূর্ণ।
ধর্মনিরপেক্ষ আপত্তিও সেই সময় বিদ্যমান ছিলো। ১৯৯৩ সালে ইংরেজি ভাষা বিশেষজ্ঞ কেনেথ জি উইলসন নিজের শৈলী নির্দেশিকায় লিখেন "যদি আমরা এডি/বিসি এর ব্যবহার বিলুপ্ত করি সেক্ষেত্রে প্রায় নিশ্চিতভাবে আমরা প্রচলিত খ্রিস্টীয় ভিত্তিক পঞ্জিকা সালটিকেও ছুঁড়ে ফেলে দিতে চাইবো।" উদাহরণস্বরূপ, স্বল্পস্থায়ী ফরাসি প্রজাতান্ত্রিক বর্ষপঞ্জী যা প্রথম ফরাসি প্রজাতন্ত্রের প্রথম বর্ষ থেকে শুরু হয়েছিলো এবং সাত দিন বিশিষ্ট সপ্তাহের বদলে (বাইবেলের ছয় দিনে পৃথিবী সৃষ্টি ও পরবর্তী দিনে ঈশ্বরের বিশ্রামের কাহিনীর সাথে সম্পৃক্ত) দশ দিন বিশিষ্ট সপ্তাহ পদ্ধতি গ্রহণ করেছিলো।
ব্যবহারের প্রমিত পদ্ধতি
ইংরেজি ভাষায় সাধারণ সালের বিসিই আদ্যাক্ষর বিসি (খ্রিস্টপূর্ব) এর মতই বর্ষ সংখ্যার পরে বসে। তবে এডি (খ্রিস্টাব্দ) ব্যতিক্রম যা সংখ্যার আগে বসে কিন্তু সিই সবসময় সংখ্যার পরে বসে। এই ভাবে, বর্তমান সালকে (2023) ইংরেজিতে লেখা হয় দুই পদ্ধতিতে যথাক্রমে 2023 CE, এবং AD 2023)। আদ্যাক্ষরগুলো ইংরেজিতে মাঝেমধ্যে ছোট হাতের অক্ষরে বা ফুল স্টপ দিয়ে লেখা হয় (যেমন " B.C.E. " বা "C.E.")। মার্কিং যুক্তরাষ্ট্র ভিত্তিক সোসাইটি অব বিবলিক্যাল লিটারেচার এর পাঠ্যপুস্তকের ধর্ম সংক্রান্ত শৈলী নির্দেশিকা বিসিই/সিই এর বদলে বিসি/এডি ব্যবহার করে।
ডগলাস ফেয়ারব্যাঙ্কস
ডগলাস ফেয়ারব্যাঙ্কস (ইংরেজি: Douglas Fairbanks; জন্ম: ডগলাস এল্টন থমাস উলম্যান; ২৩শে মে, ১৮৮৩ - ১২ই ডিসেম্বর, ১৯৩৯) ছিলেন একজন মার্কিন অভিনেতা, পরিচালক, প্রযোজক, চিত্রনাট্যকার। তিনি দ্য থিফ অব বাগদাদ, রবিন হুড এবং দ্য মার্ক অব জরো চলচ্চিত্রে অভিনয়ের জন্য প্রসিদ্ধি অর্জন করেন।
ফেয়ারব্যাঙ্কস ১৯১০ ও ১৯২০ এর দশকের অন্যতম সেরা তারকা হিসেবে স্বীকৃত হলেও সবাক চলচ্চিত্রের বিকাশের ফলে তার কর্মজীবনে দ্রুত পতন দেখা দেয়। তার সর্বশেষ চলচ্চিত্র ছিল দ্য প্রাইভেট লাইফ অব ডন হুয়ান (১৯৩৪)।
প্রারম্ভিক জীবন
ডগলাস এল্টন থমাস উলম্যান ১৮৮৩ সালের ২৩শে মে ডেনভারের কলোরাডোতে জন্মগ্রহণ করেন। তার পিতা হেজেকিয়াহ চার্লস উলম্যান (১৫ই সেপ্টেম্বর, ১৮৩৩ - ২৩শে ফেব্রুয়ারি, ১৯১৫) এবং তার মাতা এলা অ্যাডিলেড (জন্মনাম: মার্শ, জন্ম ১৮৪৭)। তার এক ভাই ছিল, নাম রবার্ট পেইন উলম্যান (১৩ই মার্চ, ১৮৮২ - ২২শে ফেব্রুয়ারি, ১৯৪৮) এবং দুইজন সৎভাই ছিল, জন ফেয়ারব্যাঙ্কস জুনিয়র (জন্ম ১৮৭৩) এবং নরিস উইলকক্স (২০শে ফেব্রুয়ারি, ১৮৭৬ - ২১শে অক্টোবর, ১৯৪৬)। তার পিতা হেজেকিয়াহ পেনসিলভানিয়ার বেরিসবার্গে জন্মগ্রহণ করেন, কিন্তু উইলিয়ামস্পোর্টে বেড়ে ওঠেন। তিনি একটি ইহুদি পরিবারের ছয় পুত্র ও চার কন্যার মধ্যে চতুর্থ সন্তান ছিলেন। হেজেকিয়াহের পিতামাতা লাজারুস উলম্যান ও লিডিয়া আব্রাহাম ১৮৩০ সালে জার্মানির বাডেন থেকে মার্কিন যুক্তরাষ্ট্রে আসেন।
প্রারম্ভিক কর্মজীবন
তিনি ১৮৯৯ সালে ১৫ বছর বয়সে স্কুল ত্যাগ করেন। তিনি কলোরাডো স্কুল ও হার্ভার্ড বিশ্ববিদ্যালয়ে পড়াশুনা করেছেন বলে দাবী করতেন, কিন্তু তার কোনো দাবীই সত্য নয়। তিনি ফ্রেডেরিক ওয়ার্ডের অভিনয় দলে যোগ দেন এবং ১৮৯৯ সালের সেপ্টেম্বরে কয়েকটি দেশে সফরে যান। তিনি ওয়ার্ডের সাথে দুই মৌসুম সফর করেন, এবং অভিনেতা ও মঞ্চ সহকারী হিসেবে এই দলে কাজ করতেন।
প্যাটসি ক্লাইন
তার জনপ্রিয় গানের মধ্যে রয়েছে “ওয়েকিং আফটার মিডনাইট”, “আই ফল টু পিসেস”, "শি হ্যাস গট ইউ”, “ক্রেজি”, “সুইট ড্রিমস্‌”। মরণোত্তরকালে তার প্রায় ৪৬ মিলিয়ন অ্যালবাম বিশ্বব্যাপী বিক্রয় হয়েছে এবং তিনি অগণিত সম্মানজনক পুরস্কারে ভূষিত হয়েছেন যা তাকে জন ক্যাশ, এলভিস প্রেসলির মত কিংবদন্তিতুল্য করেছে। প্যাটসি ক্লাইনের মৃত্যুর দশ বছর পর তাকে কান্ট্রি মিউজিক হল অফ ফেইমে অধিষ্ঠিত করা হয়; তিনিই প্রথম একক নারী সঙ্গীতশিল্পী যিনি এ বিরল সম্মানে সম্মানিত হন।
জিল্লুর রহমান (দ্ব্যর্থতা নিরসন)
জিল্লুর রহমান নামটি নিচের ব্যক্তিবর্গকে নির্দেশ করতে পারে:
ফালাকাটা বিধানসভা কেন্দ্র
ফালাকাটা (বিধানসভা কেন্দ্র) ভারতের পশ্চিমবঙ্গ রাজ্যের আলিপুরদুয়ার জেলার একটি বিধানসভা কেন্দ্র। এই আসনটি  (এসসি) জন্য সংরক্ষিত।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে ১৩ নং কালচিনি (এসসি) বিধানসভা কেন্দ্রটি ফালাকাটা সিডি ব্লক এবং পূর্ব কন্তলবারি গ্রাম পঞ্চায়েত গুলি আলিপুরদুয়ার-১ সিডি ব্লকের অন্তর্গত।
ফালাকাটা(এসসি) বিধানসভা কেন্দ্রটি ২ নং আলিপুরদুয়ার লোকসভা কেন্দ্র(এসটি) র অন্তর্গত।
২০১৬ নির্বাচন
পশ্চিমবঙ্গ বিধানসভা নির্বাচন, ২০১৬, তৃণমূলের অনিল অধিকারী তাঁর নিকটতম প্রতিদ্বন্দ্বী সিপিআই (এম) -এর ক্ষিতীশ চন্দ্র রায়কে পরাজিত করেন।
১৯৭৭-২০০৬
২০০৬, ২০০১, ১৯৯৬ এবং ১৯৯১ সালের রাজ্য বিধানসভা নির্বাচনে সিপিআই (এম) এর জগেশচন্দ্র বর্মণ জয়ী হন ফালাকাটা বিধানসভা কেন্দ্র থেকে তার নিকটতম প্রতিদ্বন্দ্বী তৃণমূল কংগ্রেসের অনিল অধিকারীকে পরাজিত করে ২০০৬ সালে এবং ২০০১ সালে, এবং কংগ্রেসের গজেন্দ্রনাথ বর্মন ১৯৯৬ সালে এবং ১৯৯১ সালে। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) -এর জগেন্দ্রনাথ সিংহ রায় ১৯৮৭ সালে কংগ্রেসের ললিত মোহন রায়কে পরাজিত করেন, ১৯৮২ সালে কংগ্রেসের জগেশচন্দ্র রায় এবং ১৯৭৭সালে কংগ্রেসের গজেন্দ্রনাথ বর্মণকে পরাজিত করেন।
১৯৫৭-১৯৭২
কংগ্রেসের জগদানন্দ রায় ১৯৭২ সালে আসন লাভ করেন, ১৯৭১ এবং ১৯৬৯। পিএসপি প্রতিনিধিত্ব করে জগদানন্দ রায় ১৯৬৭ সালে আসন লাভ করেন। কংগ্রেসের হিরালাল সিংহ ১৯৬২ সালে জয়ী হন। ১৯৫৭ সালে পিএসপি জগদানন্দ রায় জয়ী হন।
জাদু এবং ধর্ম
বিভিন্ন রকম জাদু সংক্রান্ত চিন্তা হচ্ছে একটি সাংস্কৃতিক সর্বজনীনতা, এবং এটি ধর্মের একটি বিশেষ দিক। সমাজে প্রাতিষ্ঠানিক ধর্মই থাকুক, অথবা অধিক মাত্রায় সামান্যীকৃত সর্বপ্রাণবাদ বা শামানবাদই থাকুক, সব সমাজেই জাদুর অস্তিত্ব রয়েছে। পাশ্চাত্য একেশ্বরবাদের বিকাশের সাথে সাথে ধর্ম ও জাদু একে অপরের থেকে ধারণাগতভাবে পৃথক হয়ে গেছে, যেখানে মূলধারার ধর্মমতগুলোর দ্বারা অনুমোদিত অতিপ্রাকৃতিক ঘটনা (যেমন মিরাকল বা অলৌকিক ঘটনা) এবং লোক-বিশ্বাস বা গূঢ় বা অকাল্ট ভাবনাচিন্তার মধ্যে প্রোথিত জাদুর মধ্যে পার্থক্যের সৃষ্টি হয়। প্রাক-একেশ্বরবাদী ঐতিহ্যে, ধর্মীয় আচার ও জাদুর মধ্যে কোন মৌলিক পার্থক্য ছিল না। জাদুর সাথে সম্পর্কিত রক্ষাকারী দেবতাদেরকে (ইষ্ট-দেবতা, কূলদেবতা, গ্রামদেবতা, নগরদেবতা) কখনও কখনও দুর্বোধ্য দেবতা (হারমেটিক ডেইটি)বা স্পিরিট গাইড বলা হত।
ধর্ম ও জাদুর মধ্যে ক্রিয়াগত পার্থক্য
মারসেল মস ও হেনরি হিউবার্ট এর দেয়া জাদুর প্রাথমিক সমাজতাত্ত্বিক ব্যাখ্যায় যেসব সামাজিক অবস্থায় জাদুর প্রপঞ্চের বিকাশ সাধিত হতে পারে সেসব ক্ষেত্রে জোড় দেয়া হয়। তাদের মতে, ধর্ম হচ্ছে একটি সামাজিক কাঠামোর প্রকাশ, এবং এটি একটি সম্প্রদায়ের সংশক্তি রক্ষায় ভূমিকা রাখে, তাই ধর্ম হচ্ছে পাবলিক বা সর্বজনীন। অন্যদিকে জাদু হচ্ছে একটি ব্যক্তিস্বাতন্ত্রী ক্রিয়া, আর তাই এটি প্রাইভেট বা ব্যক্তিগত।
জাদু নিয়ে প্রথম বস্তুগতভাবে পূর্ণাঙ্গ পরিসরে লেখার কৃতিত্ব দেয়া হয় ইংরেজ প্রত্নতাত্ত্বিক রালফ মেরিফিল্ডকে। তিনি ধর্ম ও জাদুর মধ্যকার পার্থক্যকে সংজ্ঞায়িত করে বলেন, "ধর্ম দ্বারা কোন অতিপ্রাকৃতিক বা আধ্যাত্মিক সত্তায় বিশ্বাস করাকে বোঝায়; জাদু বলতে বোঝায় গূঢ় শক্তিকে নিজের নিয়ন্ত্রণে আনা এবং এর মাধ্যমে বিভিন্ন ঘটনাকে প্রভাবিত করার জন্য চর্চিত আচারকে; নিয়মসিদ্ধ বা বিহিত 'আচারসমূহ' ধর্মীয় হতে পারে যদি এটি অতিপ্রাকৃতিক শক্তিকে সন্তুষ্ট করার জন্য বা তার আনুকূল্য লাভের জন্য করা হয়। কিন্তু সেই আচারসমূহ জাদু সংক্রান্ত হবে যদি সেগুলো পালন করা হয় সহানুভূতির অব্যক্তিবাচক শক্তির জন্য বা অতিপ্রাকৃতিক সত্তাকে নিয়ন্ত্রণ করার জন্য, যার উদ্দেশ্য হচ্ছে একটি সামাজিক প্রতিষ্ঠানকে পুনরায় শক্তিশালী করা বা সামাজিক সম্পর্ক বা গতিবিধির সুযোগ সৃষ্টি করা।"
১৯৯১ সালে হেংক ভারস্নেল বলেন, ধর্ম ও জাদুর ভিন্ন উপায়ে কাজ করে, এবং মোটামুটি চারটি ক্ষেত্রে এই দুটোর মধ্যে পার্থক্য দেখানো যায়: উদ্দেশ্য - জাদুর উদ্দেশ্য হল কোন এক ব্যক্তির স্পষ্ট ও দ্রুত কোন কিছু লাভের জন্য, অন্যদিকে ধর্ম হল তুলনামূলকভাবে কম উদ্দেশ্যমূলক, আর এটি দীর্ঘমেয়াদী লক্ষ্যের দিকে দৃষ্টিপাত করে; মনোভাব - জাদু হচ্ছে প্রভাব স্রৃষ্টিকারী, কারণ এখানে পুরো প্রক্রিয়াটি থাকে ব্যবহারকারীর হাতে, যাকে 'যান্ত্রিক বলপূর্বক প্রভাব সৃষ্টিকরণ" বা ইনস্ট্রুমেন্টাল কোয়ের্সিভ ম্যানিপুলেশন বলা যায়, অন্যদিকে ধর্মীয় মনোভাব হল "ব্যক্তিগত এবং অনুরোধমূলক চুক্তি"; ক্রিয়া - জাদু একটি বিশেষ বা টেকনিকাল চর্চা যেখানে একটি কার্য সম্পাদন করার জন্য পেশাদারী দক্ষতার দরকার হয়, অন্যদিকে ধর্ম এসবের উপর নির্ভর করে না, বরং নির্ভর করে ঈশ্বরের বা ঈশ্বরদের ইচ্ছা ও অনুভূতির দ্বারা; সামাজিক - জাদুর লক্ষ্য সমাজের স্বার্থ্যের বিরুদ্ধে যায় (এক্ষেত্রে কোন বিশেষ ব্যক্তির কোন কিছু অর্জন তাকে সমাজের অন্যদের তুলনায় অন্যায্য সুবিধা দান করে), অন্যদিকে ধর্মের তুলনামূলকভাবে অধিক হিতৈষী ও ইতিবাচক সামাজিক ভূমিকা থাকে।
"ধর্ম" ও "জাদু" শব্দদুটোর পৃথকীকরণের কার্যকারিতা নিয়ে বিতর্ক রয়েছে। এটাও বলা হয়েছে যে, "অতিপ্রাকৃতিক সত্তায় বিশ্বাস" নিয়ে আলোচনার জন্য "জাদু" শব্দটি পরিহার করা হলে সম্পর্কিত আচার চর্চাসমূহকে আরও ভালভাবে বোঝা যাবে। এদিকে, "ধর্ম" শব্দটির পাশাপাশি "জাদু" শব্দটির ব্যবহার হচ্ছে অতিপ্রাকৃতিক জগৎকে বুঝবার প্রচেষ্টার একটি পদ্ধতি, যদি এগুলোর বদলে অন্য কোন শব্দ আনা হয় তাহলেও।
ধর্মচর্চা ও জাদু
জাদু ও ধর্ম উভয়েরই আচার-অনুষ্ঠান রয়েছে। বেশিরভাগ সংস্কৃতিতেই বর্তমানে বা অতীতে কোন না কোন আকারের জাদু সংক্রান্ত ঐতিহ্য দেখা যায় যা আত্মার শামানবাদী আন্তঃসম্পর্ককে স্বীকার করে। হতে পারে কোন সংস্কৃতিতে জাদু বহুকাল আগে একটি লোক-ঐতিহ্য হিসেবে টিকেছিল যা ইহুদিধর্ম, খ্রিস্টধর্ম, ইসলাম বা বৌদ্ধধর্মের মত একটি প্রধান বৈশ্বিক ধর্মের প্রতিষ্ঠার ফলে মরে গেছে, অথবা এটি এখনও সেই বৈশ্বিক ধর্মের সাথে সহাবস্থান করছে। কপ্টিক খ্রিস্টান বা কিবতিরা প্রথম থেকে দ্বাদশ শতক পর্যন্ত জাদু সংক্রান্ত মন্ত্র বা স্পেল রচনা করেছে।
ঈশ্বরদের নাম
সত্য নাম বা ট্রু নেইম (যে নাম সত্তার আসল প্রকৃতির সাথে অভিন্ন) এর শক্তি নিয়ে একটি দীর্ঘ দিনের প্রতিষ্ঠিত বিশ্বাস রয়েছে, যা প্রায় সময়ই এসেছে এই জাদু সংক্রান্ত বিশ্বাস থেকে যে, কোন সত্য নাম জানলে তার উপর নিয়ন্ত্রণ অর্জন করা যায়, অর্থাৎ তাকে নিয়ন্ত্রণ করার ক্ষমতা অর্জন করা যায়।
যদি নামের মধ্যে ক্ষমতা থাকে, তাহলে ঈশ্বরের নাম জানার অর্থ হবে সর্বোচ্চ ক্ষমতার অধিকারী হওয়া। এই বিশ্বাসটি গতানুগতিক উইক্কা ধর্মে দেখা যায় যেখানে উইক্কা ধর্মের প্রধান দুজন দেবতা - দেবী ও শিংযুক্ত দেবতার নাম গোপন রাখা হয় এবং কেবল অদ্যাক্ষরই প্রকাশ করা হয়। এই বিশ্বাসটি প্রাচীন ইহুদিধর্মেও দেখা যায়, যেখানে তানাখে ঈশ্বরকে বোঝানোর জন্য টেট্রাগ্রামাটন (YHWH, যার দ্বারা সাধারণত "প্রভূ" বোঝানো হয়, এই অদ্যাক্ষরের উচ্চারণ থেকেই পরে ইয়াহওয়ে ও জেহোভা শব্দ দুটি এসেছে) এর ব্যবহার করা হয়। একই বিশ্বাস দেখা যায় হিন্দুধর্মেও, কিন্তু সেখানে সিদ্ধান্তটা ভিন্ন। হিন্দুধর্মে মোক্ষলাভ করা বা ঈশ্বরের ক্ষমতা লাভ করাকে ভাল হিসেবে দেখা হয়, তাই হিন্দুরা প্রায়ই যতবার সম্ভব তাদের পছন্দের দেবতা বা ইষ্ট দেবতার নাম জপ করে, বেশিরভাগ ক্ষেত্রে কৃষ্ণের নাম জপ করা হয়।
জাদু ও আব্রাহামিক ধর্মসমূহ
জাদুর সাথে আব্রাহামিক ধর্মগুলোর সম্পর্ক একরকম সুখ-দুঃখের মিশ্রণ বলা যায়। বাইবেলের কিং জেমস সংস্করণে একটি বিখ্যাত অনুবাদ অন্তর্ভূক্ত করা হয় - "Thou shalt not suffer a witch to live" (এক্সোডাস ২২:১৮), অর্থাৎ কোন উইচ বা ডাইনিকে (যেসব নারী জাদুর চর্চা করে) বাঁচতে দিও না। আর সেখানে বলা হয়েছে, কোন রাজা সাউল কোন ডিভাইনার বা ভবিষ্যৎ কথকের কাছে উপদেশ চাইতে গেলে তাকে ঈশ্বর তীব্র তীরস্কার করেছেন, কেননা ভবিষ্যৎ কথক আত্মা (Spirit) এর সাথে যোগাযোগ করতে পারে। আবার অন্যদিকে, বাইবেলের অনেক জায়গায় জাদুসংস্ক্রান্ত চিহ্নের অস্তিত্ব আছে: যেমন, ফারাও এর জাদুকর বা সরসারারদের দণ্ড আর মোজেস এর দণ্ড উভয়ই জাদুর চিহ্ন, এবং অ্যারন সাপে পরিণত হতে পারত (এক্সোডাস ৭:৮-১৩)। কিন্তু, স্কট নোয়েগেল বলেছেন, ফারাও এর জাদুকরদের জাদু ও মোজেস এর অ-জাদুর মধ্যে পার্থক্য হচ্ছে কোন উপায়ে লাঠিটি সাপে পরিণত হচ্ছে সেটায়। ফারাও এর জাদুকরদের কাছে সেটা ছিল "তাদের গোপন কলা"-কে কাজে লাগানো, আর মোজেসের কাছে তা নিছকই তার লাঠিকে সাপে পরিণত করা। একজন প্রাচীন মিশরীয়র কাছে, এর পার্থক্য এখানেই যে, মোজেস এখানে না কোন গোপন কলা ব্যবহার করেছেন, না কোন জাদুর মন্ত্র ব্যবহার করেছেন। নোয়েগেল বলেন, তোরায় জেহোভার কাজ করার জন্য কোন জাদু সংক্রান্ত আচারের দরকার হয়না।
"উইচ" এবং "উইচক্রাফট" শব্দ দুটি বাইবেলের কিছু ইংরেজি সংস্করণে উঠে এসেছে। একটি চরণ যা সন্দেহভাজন ডাইনীদের মৃত্যুর জন্য দায়ী ছিল তা নেয়া হয়েছে হিব্রু গ্রন্থ এর এক্সোডাস ২২:১৮ থেকে। কিং জেমস সংস্করণে একে বলা হয়: "Thou shalt not suffer a witch to live." এখানে হিব্রু শব্দ mechshepha (মূল kashaph) - কে অনুবাদ করা হয় "ডাইনি" বা "উইচ" হিসেবে, অন্যান্য আধুনিক সংস্করণে একে লেখা হয়ে "সরসারেস" বা নারী জাদুকর। সেপ্টুয়াজিন্ট বা গ্রীক ওল্ড টেস্টামেন্টে একে অনুবাদ করে লেখা হয়েছে "pharmakeia", যার অর্থ ফারমাসি বা ভেষজালয়। রেজিনাল স্কট ষোড়শ শতকে দাবি করেন, "উইচ" শব্দটি ভুল অনুবাদ ছিল, আর এই শব্দ দ্বারা বোঝানো হয়েছিল "পয়জনার" বা বিষদাতা।
তথ্যসূত্র
<references group="" responsive="1">
জাতীয় মূল্যায়ন ও প্রত্যয়ন পরিষদ
জাতীয় মূল্যায়ন ও প্রত্যয়ন পরিষদ বা ন্যাক ভারতের উচ্চতর শিক্ষা প্রতিষ্ঠানগুলির (এইচআইআই) মূল্যায়ন ও প্রত্যয়নকারী স্বশাসিত প্রতিষ্ঠান। ভারত সরকারের বিশ্ববিদ্যালয় মঞ্জুরি কমিশন এর অর্থায়ন করে। ন্যাকের সদর দপ্তর বেঙ্গালুরুতে অবস্থিত।
গ্রেডিং
এনএএসিএস ইনস্টিটিউটগুলিকে আটটি-গ্রেডে মূল্যায়ন করে:
স্বীকৃতি
, ৫৬৮টি বিশ্ববিদ্যালয় এবং ১১৮১৬টি কলেজকে ন্যাক প্রত্যয়ন প্রদান করে। এর মধ্যে ১৮৫৬টি প্রতিষ্ঠান (২০৬ টি বিশ্ববিদ্যালয় এবং ১৬৫০ টি কলেজ) "এ" গ্রেড পায়।
ভেলপুরি
ঢাকাই ভেলপুরি
ঢাকাই ভেলপুরির অনন্য বৈশিষ্ট্য হচ্ছে যে এর পুরির মধ্যে পুর দেয়া থাকে। পুরি সাধারণত সুজি বা ময়দা দিয়ে তৈরি করা হয়। ব্যাটারের সঙ্গে কালিজিরা মিশিয়ে দেয়া হয়। সিদ্ধ ছোলা ও আলুর সঙ্গে শসা/খিরা এবং অন্যান্য জিনিস মিশিয়ে পুর তৈরি করা হয়। অনেক সময় পুর হিসেবে ডালের ঘুগনি ব্যবহার করা হয়।
ভারতীয় ভেলপুরি
অঞ্চলভেদে ভারতে ভেলপুরি বিভিন্ন ধরনের হয়। ভেলপুরি তৈরিতে সাধারণত মুড়ি এবং বেসনের নুডলস ব্যবহার করা হয়। সাথে বৈচিত্র্য অনুযায়ী অন্যান্য উপাদান যোগ করা হয়। উত্তর ভারতে সিদ্ধ আলু ছোট ছোট টুকরো করে দেয়া হয়।
দ্য চায়না পোস্ট
দ্য চায়না পোস্ট ( 英文中國郵報 ),তাইওয়ানে প্রকাশিত তিনটি ইংরেজি- ভাষার সংবাদপত্রের মধ্যে একটি। অপর দুইটি তাইপে টাইমস এবং তাইওয়ান নিউজ, যার প্রকাশনা ২০১০ সালে বন্ধ হয়েছিল। ১৯৫২ সালে মিঃ এবং মিসেস ওয়াই, পি হুয়াং পত্রিকাটি প্রতিষ্ঠা করেছিলেন। প্রকাশনা অনুসারে, এর প্রচলন দৈনিক ৪০০,০০০ অনুলিপির বেশি পৌঁছেছিল। চীন পোস্ট এশিয়া নিউজ নেটওয়ার্কের সদস্য ছিল। এপ্রিল ২০১৭ এ, চায়না পোস্ট ঘোষণা করেছে যে, তারা মুদ্রণ সংস্করণ বন্ধ করবে, যদিও ওয়েবসাইট এবং মোবাইল অ্যাপ্লিকেশন সক্রিয় থাকবে। অক্টোবর ২০১৭ সালে, চায়না পোস্ট ওয়েবসাইটটি বন্ধ করে দেয় এবং নাওনিউজ ওয়েবসাইটের সাথে একীভূত হয়। এটি এখনও মাঝে মধ্যে চীনা ভাষার নিবন্ধগুলিকে ইংরেজিতে অনুবাদ করে
দ্য সানডে পোস্ট
দ্য সানডে পোস্ট ছিল চায়না পোস্টের রবিবারের সংস্করণ, যেখানে কমিকস এবং দু' পৃষ্ঠার দ্বিভাষিক পরিপূরক সহ শিক্ষার্থীদের জন্য উন্নত ইএসএল ছিল। সানডে পোস্ট  তাইওয়ানের একমাত্র দ্বিভাষিক সাপ্তাহিক প্রকাশনা ছিল যা সপ্তাহের বিশ্লেষণী সংবাদ পরিবেশন করত।
আলমগীর কুমকুম
আলমগীর কুমকুম একজন প্রখ্যাত বাংলাদেশী চলচ্চিত্রকার, প্রযোজক, এবং পরিচালক।
কর্মজীবন
আলমগীর কুমকুম ১৯৬৮ সালে তার মামা পরিচালক ইআর খানের সহকারী হিসেবে চলচ্চিত্রে প্রবেশ করেন। সহকারী পরিচালক হিসেবে তার প্রথম চলচ্চিত্র চেনা অচেনা। এরপর তিনি রূপবানের রূপকথা এবং মধুবালা চলচ্চিত্রে সহকারী পরিচালক হিসেবে কাজ করেন। ১৯৬৯ সালে আলমগীর কুমকুম চলচ্চিত্র পরিচালক হিসেবে আত্মপ্রকাশ করেন। তার নির্মিত চলচ্চিত্রসমূহের মধ্যে স্মৃতিটুক থাক, আমার জন্মভূমি, গুন্ডা, মায়ের দোয়া অন্যতম। তিনি চিত্রনায়ক আলমগীরকে নায়ক হিসেবে চলচ্চিত্রে নিয়ে আসেন। আলমগীর কুমকুম নির্মিত সর্বশেষ ছায়াছবি জীবন চাবি।
রাজনৈতিক জীবন
আলমগীর কুমকুম ছাত্রজীবন থেকে রাজনীতির সাথে সম্পৃক্ত। বঙ্গবন্ধুর আদর্শে ছাত্রলীগের সঙ্গে যুক্ত ছিলেন। ১৯৬৬ সালের ছয় দফা আন্দোলন এবং ঊনসত্তরের গণ-অভ্যুত্থানে গুরুত্বপূর্ণ ভূমিকা পালন করেন। তিনি বঙ্গবন্ধু সাংস্কৃতিক জোটেরও প্রতিষ্ঠাতা সভাপতি এবং দীর্ঘদিন এ দায়িত্ব পালন করেছেন। তিনি আওয়ামী লীগের কেন্দ্রীয় কমিটির সাবেক সাংস্কৃতিক সম্পাদকের দায়িত্বও পালন করেছিলেন। চলচ্চিত্র নির্মাণের পাশাপাশি তিনি পাকিস্তান আমল থেকে তিনি বিভিন্ন সাংস্কৃতিক আন্দোলনেও ভূমিকা রাখেন।
মৃত্যু
তিনি দীর্ঘ দিন ডায়াবেটিস ও কিডনির সমস্যায় ভুগে ২০১২ সালের ২৭ ফেব্রুয়ারি মৃত্যুবরণ করেন। রামপুরা ওয়াপদা রোড জামে মসজিদে প্রথম নামাজে জানাজা, বাংলাদেশ টেলিভিশনে দ্বিতীয় নামাজে জানাজা, এফডিসিতে তৃতীয় নামাজে জানাজা এবং সর্বশেষ আওয়ামী লীগের গুলশানস্থ পার্টি অফিসে চতুর্থ নামাজে জানাজা শেষে তাকে বনানী কবরস্থানে তাকে দাফন করা হয়।
ভবিষ্যতের ভূত
ভবিষ্যতের ভূত হল ২০১৯ সালের একটি বাংলা ভাষার একটি ব্যঙ্গাত্মক চলচ্চিত্র যেটি পরিচালনা করেছেন অনীক দত্ত। চলচ্চিত্রটি ২০১৯ সালের ১৫ ফেব্রুয়ারি মুক্তি পায়। নামের সাথে মিল থাকলেও চলচ্চিত্রটি অনীক দত্ত পরিচালিত ভূতের ভবিষ্যৎ এর সিকুয়েল নয়। মুক্তি পাবার পরদিন প্রেক্ষাগৃহগুলো চলচ্চিত্রটির প্রদর্শনী বন্ধ করে দেয়। কারণ হিসেভে তারা 'ওপর মহলের নির্দেশ আছে' বলে অভিহিত করে।  বিভিন্ন সংবাদপত্রে অসমর্থিত সূত্রের বরাত দিয়ে বলা হয় যে, পশ্চিমবঙ্গ পুলিশ প্রেক্ষাগৃহগুলোকে চলচ্চিত্রটি প্রদর্শন করতে মানা করেছে।
সমালোচনা
মুক্তির পাওয়ার পরদিন চলচ্চিত্রটিকে প্রেক্ষাগৃহ থেকে সরিয়ে নেওয়া হয়। এই কর্মকাণ্ড "ফ্যাসিস্ট" (অভিনেতা সৌমিত্র চট্টোপাধ্যায় ও অভিনেত্রী-পরিচালক অপর্ণা সেন কর্তৃক ), "নিন্দনীয় " (পরিচালক সৃজিত মুখোপাধ্যায় কর্তৃক), "পুরোপুরি অগণতান্ত্রিক" (অর্থনীতিবিদ মৈত্রীশ ঘটক কর্তৃক) , এবং "একজনের চলচ্চিত্র দেখার স্বাধীনতায় হস্তক্ষেপ" (দ্য স্টেটসম্যান পত্রিকার সম্পাদকীয়তে) বলে সমালোচিত হয়। চলচ্চিত্রটির উপর দেওয়া নিষেধাজ্ঞা "অসাংবিধানিক" বলে অন্যান্য বিশ্লেষকগণ মন্তব্য করেন। ভবিষ্যতের ভূত চলচ্চিত্রটি যারা দেখেছেন তারা বলছেন যে, চলচ্চিত্রটিতে এমন বেশ কিছু বিষয় রয়েছে, যেখানে নাম না করে পশ্চিমবঙ্গের ক্ষমতাসীন দল সর্বভারতীয় তৃণমূল কংগ্রেস এবং পশ্চিমবঙ্গের মুখ্যমন্ত্রী মমতা বন্দ্যোপাধ্যায়ের সমালোচনা করা হয়েছে। চলচ্চিত্রটির নিষেধাজ্ঞার ব্যাপারে প্রশ্ন করা হলে মমতা বন্দ্যোপাধ্যায় বলেন, "এ নিয়ে আমাকে কিছু জিজ্ঞাসা করবেন না। ওটা সম্পূর্ণ আলাদা ব্যাপার।" চলচ্চিত্রটির প্রদর্শন বন্ধের প্রতিবাদে রাস্তায় পথবিক্ষোভ অনুষ্ঠিত হয়।  চলচ্চিত্রটি প্রদর্শনের জন্য কলকাতা হাইকোর্টে রিট পিটিশন করা হয়। চলচ্চিত্রটির প্রদর্শনী বন্ধের জন্য কলকাতা হাইকোর্ট রাজ্য সরকারকে বিশ লাখ টাকা ক্ষতিপূরণ প্রদানের নির্দেশ দেন। কলকাতা হাইকোর্টের হস্তক্ষেপে ৫ এপ্রিল থেকে চলচ্চিত্রটির প্রদর্শনী পুনরায় শুরু হয়।
কমান্ড্যান্ট
কমান্ড্যান্ট ( / ˌ k ɒ m ən ˈ d ɑː n t / or / ˌ k ɒ m ən ˈ d æ n t / ) একটি শিরোনাম যা প্রায়শই সামরিক (বা অন্যান্য ইউনিফর্মড সার্ভিস) প্রশিক্ষণ প্রতিষ্ঠানের দায়িত্বে থাকা অফিসারকে দেওয়া হয় বা একাডেমি ইংরেজিভাষী দেশগুলিতে এই ব্যবহার সাধারণ। কিছু দেশে এটি একটি সামরিক বা পুলিশ পদ হতে পারে। এটি প্রায়শই একটি সামরিক কারাগার বা কারাগারের শিবিরের কমান্ডারকে বোঝাতেও ব্যবহৃত হয় ( কনসেনট্রেশন ক্যাম্প এবং যুদ্ধ শিবিরের বন্দী সহ )। এটি ব্রিটিশ ও কমনওয়েলথ ভুক্ত দেশগুলোর সশস্ত্র বাহিনীর সামরিক প্রশিক্ষণ কেন্দ্রের অধিনায়ককে কমান্ড্যান্ট বলা হয়। বাংলাদেশে শব্দটি আনসারদের প্রত্যেক জেলার প্রধানকে নির্দেশ করে।
চৈতি ঘোষাল
চৈতি ঘোষাল একজন ভারতীয় বাঙালি চলচ্চিত্র এবং টেলিভিশন অভিনেত্রী। তিনি জামাই রাজা ধারাবাহিক নাটকের বিবি চরিত্রের জন্য পরিচিত। তিনি অনেক চলচ্চিত্র ও নাটকে অভিনয় করেছেন। তিনি থিয়েটারে ও কাজ করেছেন।
প্রাথমিক জীবন
তার পিতা পরিচালক ও অভিনেতা শ্যামল ঘোষাল। তারা পাঁচ ভাই বোন। যার এক বোন মিতালি ঘোষাল। ছেলে অমর্ত্য রায়। তার স্বামী ও ছেলে দুজনই অভিনয়ের সাথে জড়িত। তিনি শিক্ষা গ্রহণ করেছেন গোখলে মেমোরিয়াল গার্লস কলেজ-এ।
ব্রহ্মাণাপাল্লি বালাইয়াহ
ব্রহ্মাণাপাল্লি বালাইয়াহ একজন ভারতীয় রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। ১৯৭৮ সালে তিনি কামারেড্ডি থেকে অন্ধ্রপ্রদেশ বিধানসভার সদস্য হিসেবে নির্বাচিত হয়েছিলেন। তিনি হৃদরোগে আক্রান্ত হয়ে ২০১৯ সালের ২১ ফেব্রুয়ারি মৃত্যুবরণ করেন।
রেবতী ত্রিপুরা
রেবতী ত্রিপুরা একজন ভারতীয় রাজনীতিবিদ এবং পূর্ব ত্রিপুরা লোকসভা কেন্দ্র  থেকে ২০১৯ সালের লোকসভা নির্বাচনে সংসদ সদস্য । তিনি ভারতের সাধারণ নির্বাচনে জিতেছিলেন, ২০১৯ সালে জাতীয় গণতান্ত্রিক জোটের প্রার্থী ছিলেন।
ভারতীয় নৌবাহিনীর বহু্‌র্মুখী-সহযোগী জাহাজ পরিকল্পনা
ভারতীয় প্রতিরক্ষা মন্ত্রক ভারতীয় নৌবাহিনীর বিপর্যয় মোকাবিলা, উভগামী রণকৌশল ও দ্বীপ-রক্ষার ক্ষমতা বর্ধনের জন্য চারটি ল্যান্ডিং হেলিকপ্টার ডক ("বহুর্মুখী-সহযোগী জাহাজ(এম.আর.এস.ভি)" হিসাবেও পরিচিত) আহরণের একটি প্রকল্প চূড়ান্ত করেছে ।এই প্রকল্পটি ₹১৬,০০০ কোটি (ইউ.এস$ ২.৬ বিলিয়ন) অর্থমূল্যের, এবং দরপত্র ২০১৩-এর ডিসেম্বরে জারি হয়ে তিনটি দেশীয় জাহাজ-নির্মাণ সংস্থার কাছে যায়।[8]
ইতিহাস
ভারত মহাসাগরে চৈনিক নৌবাহিনীর উপস্থিতির পূর্বসতর্কতা হিসেবে, উভগামী রণতরি ও বিমানপোত-জাহাজ কেনা ভারতীয় নৌবাহিনীর জন্য বিশেষ অগ্রাধিকার পেয়েছে। পরিণামে, আন্দামান ও নিকোবর কেন্দ্রকে ভারতীয় নৌবাহিনীর জন্য মুখ্য\বৃহত্তর উভগামী রণকেন্দ্রে উন্নীত করা হচ্ছে এবং এটি ভারত মহাসাগরে চিনের কৌশলগত পদক্ষেপ ও তার সাথে এই এলাকার সমুদ্রপথগুলির নিরাপত্তা নিশ্চিত্ করার জন্য অত্যন্ত গুরুত্বপূর্ণ  হিসেবে বিবেচিত।
২০১১ সালে জানা যায় যে ভারত চারটি পর্যন্ত এল.এইচ.ডি জাতীয় বিমানচালনক্ষম ও উভগামী জাহাজ প্রত্যাশা করছে, যার নক্সা বিদেশি সংস্থা থেকে আসবে। ২০১৩-এর নভেম্বরে প্রতিরক্ষা মন্ত্রক হেলিকপ্টার বহনকারী রণতরীর জন্য একটি দরপত্র প্রকাশ করে। এই দরপত্রটি দেশীয় শিল্পের সামর্থ্য বাড়াবার সরকারি প্রচেষ্টার অংশ হিসেবে প্রকাশিত হয়।
নির্বাচনিক চাহিদাসমূহ
মোটামুটিভাবে নমনীয় থাকলেও, প্রাথমিক চাহিদাগুলি হল:
মিস্ত্রাল এল.এইচ.ডি (ডিসিএনএস, ফ্রান্স)
thumb|150x150px|[[French ship Dixmude (L9015)|বি.পি.সি ডিক্সমান্ড - একটি মিস্ত্রাল শ্রেণীর উভগামী আক্রমক জাহাজ এবং ভারতীয় নৌসেনার এম.আর.এস.ভি-এর সম্ভাব্য পদপ্রার্থী]] ডি.সি.এন.স/আরামিস-এর প্রতিযোগীটি একটি মিস্ত্রাল শ্রেণীর জাহাজের উন্নত সংষ্করণ। এই শ্রেণীর জাহাজগুলি সাধারণত ৯০০ জন সশস্ত্র সেনা এবং ১৬টি ভারী অথবা ৩৫টি হালকা হেলিকপ্টারের কাছাকাছি বহন করতে পারে এই জাহাজগুলি ভারতের মিত্র ও অস্ত্র সরবরাহকারী রাশিয়ার কাছেও রপ্তানি হতে চলেছে। ভারত যদি এই জাহাজগুলিতে রুশ অস্ত্র ব্যবহার করে, তাহলে জাহাজটিতে একইরকম অদল-বদল হতে পারে। ফ্রান্সের ডি.সি.এন.এস বর্তমানে ভারতের নতুন স্কর্পেন শ্রেণীর ডিসেল বিদ্যূতের দ্রুত আক্রমক ডুবোজাহাজ নির্মাণে সহযোগী। মিস্ত্রাল এই এম.আর.এস.ভি প্রকল্পের প্রতিটি মাপকাঠি পূরণ করে।
বহুর্মুখী জাহাজ এল.এইচ.ডি (ফিনক্যান্তিয়েরি, ইতালি)
thumb|150x150px|ফিনক্যান্তিয়েরি-এর ২০,০০০ ট. বহুর্মুখী জাহাজের একটি প্রতিমাণ। ভারতীয় নৌবাহিনী সম্প্রতি ইতালিয় ফিনক্যান্তিয়েরি-এর থেকে তাদের প্রথম দিপক শ্রেণীর বহর পুনঃসরবরাহী পেয়েছে, এই সংস্থা বর্তমানে ভারতের সঙ্গে বিক্রান্ত শ্রেণীর বিমানপোত-জাহাজ তৈরীর জন্য কাজ করছে। যদিও ভারতের সঙ্গে ফিনক্যান্তিয়েরির নৌ-শৈল্পিক সম্পর্কের পূর্বাতিহাস আছে, তবুও তাদের সম্পূর্ণভাবে একটি জাহাজের বিকাশ ও নির্মাণ করতে হবে যা মাল্টি-রোল সাপোর্ট ভেসেল(বহুর্মুখী-সহযোগী জাহাজ)-এর মাপকাঠি পূরণ করবে । যাই হোক, তাদের ওয়েবসাইট অনুযায়ী, ফিনক্যান্তিয়েরি পরিপূর্ণভাবই একটি জাহাজ বানাতে সমর্থ যা তারা ২০,০০০ টনের এক  "মাল্টি-ফাংশনাল শিপ"(বহুর্মুখী জাহাজ) হিসেবে তালিকাভুক্ত করেছে। এই জাহাজটিকে "এম.আর.এস.ভি" খেতাবের জন্য উপযুক্ত মনে করা হয়।
হুয়ান কার্লোস ১ শ্রেণী (নাভান্তিয়া, স্পেন)
thumb|150x150px|[[নাভান্তিয়া'র রণকৌশল প্রক্ষেপী হুয়ান কার্লোস ১ শ্রেণী'র জাহাজ]] নাভান্তিয়া হুয়ান কার্লোস ১ এল.এইচ.ডি-টি স্প্যানিশ নৌবাহিনীর জন্য বানিয়েছে, এবং অস্ট্রেলীয় নৌবাহিনীর জন্য অনুরূপ দুটি জাহাজ বানাচ্ছে। এটি "মাল্টি-রোল সাপোর্ট ভেসেল"(বহুর্মুখী-সহযোগী জাহাজ) খেতাবের জন্যও এক প্রবল প্রতিদ্বন্দী কারণ এটি এই খেতাবের সব মাপকাঠিই ঠিকভাবে পূরণ করে। স্টোভোল অপারেশনের জন্য স্কি জাম্প-সহ, এটি ধারণাগত ভাবে একটি ওয়াস্প শ্রেণীর এল.এইচ.ডি-এর অনুরূপ। যাই হোক, ভারত যদি একটি ক্ষুদ্রতর জাহাজ অথবা এল.পি.ডি-এর সঙ্গে আপোস করতে চায়, তাহলে তা গালিশিয়া শ্রেণীর এল.পি.ডি-এর দ্বারা নাভান্তিয়ার সুযোগ সম্প্রসারিত করবে, যা রয়্যাল শ্কেলডে-এর সঙ্গে একসাথে তৈরী করা হয়েছে।
নির্মাণ
ভারতীয় নৌসেনা একটি ₹১৬০০০ কোটির (১৬০ বিলিয়ন ভারতীয় মুদ্রা - ২.৬ বিলিয়ন যুক্তরাষ্ট্রীয় মুদ্রা) দরপত্র প্রকাশ করে ও ৩টি দেশীয় জাহাজ-নির্মাণ সংস্থাকে দেয় - লার্সেন অ্যান্ড টুব্রো (এল অ্যান্ড টি) যা স্পেনীয় নাভান্তীয়ার  সঙ্গে অংশীদারি করেছে, পিপাভাভ ডিফেন্স অ্যান্ড অফশোর ইঞ্জিনীয়ারিং যা ফ্রান্সের ডি.সি.এন.এস-এর সঙ্গে অংশীদারি করেছে, এবং এ.বি.জি শিপইয়ার্ড যা মার্কিন যুক্তরাষ্ট্রের এলিয়ন-এর সাথে অংশীদারি করেছে। বিজয়ী নক্সা নির্বাচিত হওয়ার পর, বেসরকারি জাহাজ-নির্মাণ সংস্থা ২টি এল.পি.ডি নির্মাণ করবে এবং বাকি দুটি হিন্দুস্থান শিপইয়ার্ড লিমিঃ (এইচ.এস.এল) নির্মাণ করবে।
বহিঃসংযোগ
__INDEX__ __NEWSECTIONLINK__
পল হ্যারিস
পল লি হ্যারিস (Paul Harris; জন্ম: ২ নভেম্বর, ১৯৭৮) রোডেশিয়ার সলসবারি এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ২০০৭ থেকে ২০১১ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশ নিয়েছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স, নর্দার্নস, টাইটান্স ও হাইভেল্ড লায়ন্স দলের প্রতিনিধিত্ব করেছেন। এছাড়াও, প্রথম-শ্রেণীর ইংরেজ কাউন্টি ক্রিকেটে ওয়ারউইকশায়ারের পক্ষে খেলেছেন তিনি। দলে তিনি মূলতঃ স্লো লেফট আর্ম অর্থোডক্স বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে নামতেন ‘হারো’ ডাকনামে পরিচিত পল হ্যারিস।
শৈশবকাল
রোডেশিয়ায় (বর্তমানে - জিম্বাবুয়ে) পল হ্যারিসের জন্ম। বাবা মার্ক ১৯৮০ সাল পর্যন্ত ব্রিটিশ সাউথ আফ্রিকা পুলিশের সদস্য ছিলেন। কিশোর অবস্থায় তার পরিবার দক্ষিণ আফ্রিকায় চলে আসে। এরপর তারা কেপটাউনের ফিশ হোকে স্থানান্তরিত হন। ফিশ হোক এলাকায় তার পিতা যাজকের কার্যে নিয়োজিত থাকেন।
ফিশ হোক হাই স্কুলে অধ্যয়ন করেন পল হ্যারিস। এ সময়েই ওয়েস্টার্ন প্রভিন্সের কোচ ডানকান ফ্লেচারের দৃষ্টি আকর্ষণে সক্ষম হন তিনি ও প্রাদেশিক বয়সভিত্তিক খেলার আওতায় তাকে নিয়ে আসেন। ওয়েস্টার্ন প্রভিন্সে থাকাকালে ইংল্যান্ডের ভবিষ্যতের টেস্ট খেলোয়াড় জোনাথন ট্রটের সাথে একত্রে খেলেন।
ঘরোয়া ক্রিকেট
১৯৯৮ সালে পোর্ট এলিজাবেথে ওয়েস্টার্ন প্রভিন্স বি দলের সদস্যরূপে ইউসিবি বোল প্রতিযোগিতার খেলায় ইস্টার্ন প্রভিন্স বি দলের বিপক্ষে প্রথম-শ্রেণীর ক্রিকেট অভিষেক ঘটে পল হ্যারিসের। দুই বছর পর আরেকটি প্রথম-শ্রেণীর খেলায় অংশগ্রহণের সুযোগ ঘটে তার। স্পিন বোলিংয়ের নিয়মের প্রবর্তন ঘটানোয় প্রায়শঃই পল অ্যাডামস ও ক্লদ হেন্ডারসনকে প্রাধান্য দেয়া হতো। মার্চ, ২০০১ ও ফেব্রুয়ারি, ২০০২ সালে ওয়েস্টার্ন প্রভিন্সের মাত্র দুইটি খেলায় অংশগ্রহণ করতে পেরেছিলেন।
২০০১-০২ মৌসুম শেষে নর্দার্নসে স্থানান্তরিত হন তিনি। দক্ষিণ আফ্রিকান ঘরোয়া ক্রিকেটের পুণর্গঠন হলে ২০০৪ সালে টাইটান্সের পক্ষে সুপারস্পোর্ট সিরিজে অংশ নেন। তাসত্ত্বেও, মাঝেমধ্যেই সাউথ আফ্রিকান এয়ারওয়েজ প্রভিন্সিয়াল চ্যালেঞ্জেস প্রতিযোগিতায় নর্দার্নসের পক্ষে খেলতেন।
কাউন্টি ক্রিকেট
নিউজিল্যান্ডীয় স্পিনার ড্যানিয়েল ভেট্টোরি আঘাতপ্রাপ্ত হলে কোলপ্যাক নিয়মের আওতায় ২০০৬ সালে ওয়ারউইকশায়ারে যোগদান করেন। ইংল্যান্ডের মাটিতে নেমে তাৎক্ষণিকভাবে বিয়ার্সের পক্ষে টুয়েন্টি২০ কাপের খেলায় ওরচেস্টারশায়ারের বিপক্ষে মাঠে নামেন। অফ-স্পিনার অ্যালেক্স লুডনের সাথে স্পিন বোলিং জুটি হিসেবে ছিলেন। আন্তর্জাতিক পর্যায়ে দক্ষিণ আফ্রিকার প্রতিনিধিত্ব করার প্রেক্ষিতে কোলপ্যাক নিয়মের আওতায় ওয়ারউইকশায়ারের পক্ষে খেলার যোগ্যতা হারান।
আন্তর্জাতিক ক্রিকেট
২০০৬ সালে শেষদিকে দলীয় সঙ্গী ও স্পিনার নিকি বোয়ে আন্তর্জাতিক ক্রিকেট অঙ্গন থেকে অবসর গ্রহণ করেন। অতঃপর ক্লদ হেন্ডারসন খেলতে অপারগতা প্রকাশ করলে তাকে প্রথমবারের মতো দক্ষিণ আফ্রিকার পক্ষে খেলার জন্য আমন্ত্রণ জানানো হয়। সমগ্র খেলোয়াড়ী জীবনে ৩৭ টেস্টে অংশগ্রহণের সুযোগ পেয়েছেন তিনি।
২ জানুয়ারি, ২০০৭ তারিখে ভারতের বিপক্ষে টেস্ট অভিষেক ঘটে পল হ্যারিসের। ২০০৬-০৭ মৌসুমে সফরকারী ভারতের বিপক্ষে নিউল্যান্ডস ক্রিকেট গ্রাউন্ডে সিরিজের তৃতীয় টেস্টে অভিষেক ঘটে তার। সুন্দরভাবে তার খেলোয়াড়ী জীবন শুরু হয়। প্রথম ইনিংসে শচীন তেন্ডুলকরের উইকেটসহ চারটি উইকেট পান তিনি। অক্টোবর-নভেম্বর, ২০০৭ সালে পাকিস্তান গমন করেন। টেস্ট সিরিজে ২০.৬৬ গড়ে ১২ উইকেট দখল করেন। তন্মধ্যে, করাচীতে অনুষ্ঠিত সিরিজের প্রথম টেস্টে ৫/৭৩ বোলিং পরিসংখ্যান গড়েছিলেন।
আগস্ট, ২০০৭ সালে নিজ জন্মভূমি জিম্বাবুয়েতে যান। দক্ষিণ আফ্রিকা এ দলের নেতৃত্ব দিয়ে জিম্বাবুয়ে এ দলের বিপক্ষে নয় উইকেট পান ও ম্যান অব দ্য ম্যাচের পুরস্কার লাভ করেন তিনি।
বাংলাদেশ গমন
মার্চ, ২০০৮ সালে দক্ষিণ আফ্রিকা দল বাংলাদেশ গমন করে। ঐ সফরে একদিনের দলে তাকে অন্তর্ভুক্ত করা হয়। চট্টগ্রাম, মিরপুর ও ঢাকায় অনুষ্ঠিত সিরিজের তিনটি ওডিআইয়েই তার অংশগ্রহণ ছিল।
২০০৮ সালে দক্ষিণ আফ্রিকা দলের সাথে ইংল্যান্ড গমন করেন। হ্যারিসের বোলিংয়ের ধরন ইংরেজ ধারাভাষ্যকারদের কাছে হাসির খোরাক জোগায়। সাবেক ক্রিকেটার জিওফ্রে বয়কট তার বোলিংকে বাজেরূপে আখ্যায়িত করেন। ডিসেম্বর, ২০০৯ সালে এ ধরনের সমালোচনার প্রেক্ষিতে তিনি মজা করে বলেন যে, বোলিংয়ে স্পিন না থাকলে অধিকাংশ লোকই মনে করে যে, বল সোজা করে মারা উচিত।
২০০৮-০৯ মৌসুমে অস্ট্রেলিয়া দল দক্ষিণ আফ্রিকা গমন করে। সিরিজের তৃতীয় টেস্টে দক্ষিণ আফ্রিকার সিরিজে ফিরে আসার পিছনে পল হ্যারিস গুরুত্বপূর্ণ ভূমিকা পালন করেন। ঐ খেলায় তিনি নয় উইকেট লাভ করে প্রোটিয়াসদেরকে ইনিংস ও ২৯ রানের ব্যবধানে জয় পেতে প্রভূতঃ সহায়তা করেন। অসাধারণ কৃতিত্বের স্বীকৃতিস্বরূপ ম্যান অব দ্য ম্যাচের সম্মাননা লাভ করেন তিনি।
ফেব্রুয়ারি, ২০১০ সালে ভারতের বিপক্ষে সিরিজের দ্বিতীয় টেস্টে ১২টি ওয়াইড বল মারেন। এরফলে এক টেস্ট ইনিংসে ব্যক্তিগত সর্বাধিক ওয়াইড করেন তিনি।
সম্মাননা
২০০৭ সালে উইজডেন ক্রিকেটার্স অ্যালমেনাকের ৪০জন সেরা খেলোয়াড়ের একজন ছিলেন পল হ্যারিস। একই বছরে মিউচুয়াল এন্ড ফেডারেল এসএ ক্রিকেট পুরস্কার হিসেবে দক্ষিণ আফ্রিকান বর্ষসেরা নবাগত পুরস্কার লাভ করেন।
ব্যক্তিগত জীবন
ব্যক্তিগত জীবনে বিবাহিত পল হ্যারিস ম্যারিলেট নাম্নী এক রমণীর পাণিগ্রহণ করেন। বর্তমানে তারা প্রিটোরিয়ার অলিম্পাসে বসবাস করছেন।
গোবিন্দপুর ইউনিয়ন
গোবিন্দপুর ইউনিয়ন নামে বাংলাদেশে মোট ৬টি ইউনিয়ন রয়েছে। যথা:
ফিরোজপুর জেলা
ফিরোজপুর জেলার সদরশহর ফিরোজপুর। এটি দশটি গেটের ভিতরে অবস্থিত — অমৃতসারি গেট, ওয়ানসি গেট, মাখু গেট, জীরা গেট, বাগদাদী গেট, মরি গেট, দিল্লি গেট, মগজানি গেট, মুলতানি গেট এবং কাসুরি গেট।
জনসংখ্যা
২০১১ সালের ভারতীয় জনগণনা অনুসারে ফিরোজপুর জেলা মোট জনসংখ্যা ছিল ২,০২৯,০৭৪ জন। জনসংখ্যার হিসাবে জেলাটি ভারতে ২৩০তম স্থানে রয়েছে (মোট ৬৪০টির এর মধ্যে)। জেলার জনসংখ্যার ঘনত্ব প্রতি বর্গকিলোমিটারে ৩৮০ জন লোক বসবাস করে (প্রতি বর্গমাইলে ৬৪০ জন)। ২০০১-২০১১ এর দশকে ফিরোজপুর জেলার জনসংখ্যা বৃদ্ধির হার ছিল ১৬.০৮% শতাংশ। লিঙ্গ অনুপাত প্রতি ১০০০ জন পুরুষের বিপরীতে ৮৯৩ জন নারী রয়েছে। সাক্ষরতার হার ৬৯.৮%।
ফিরোজপুর শহর
ফিরোজপুর, ফিরোজপুর জেলার একটি শহর ও পৌরসভা এলাকা।
জনসংখ্যার উপাত্ত
২০১১ সালের ভারতীয় জনগণনা অনুসারে ফিরোজপুর শহরের জনসংখ্যা হল ৯৫,৪৫১ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে ফিরোজপুর এর সাক্ষরতার হার বেশি। এই শহরের জনসংখ্যার ১১% হল ৬ বছর বা তার কম বয়সী।
২০১১ সালের আদমশুমারি অনুসারে ফিরোজপুর শহরের জনসংখ্যা হল ১,১০,০৯১জন। এর মধ্যে পুরুষ ৫৮,৪০১জন, এবং নারী ৫১,৬৯০জন। সাক্ষরতার হার ৭৯.৭৫%।
আবহাওয়া
ফিরোজপুর জেলার জলবায়ু মূলত শুষ্ক এবং প্রখর গ্রীষ্ম, অল্প বর্ষা ও একটি আরামদায়ক শীতকালীন আবহাওয়া দ্বারা চিহ্নিত করা যায়। সারা বছরকে চারটি ঋতুতে ভাগ করা যায়। নভেম্বর থেকে মার্চ শীত,জুন অবধি গ্রীষ্ম,জুলাই থেকে মধ্য সেপ্টেম্বর অবধি দক্ষিণ পশ্চিম মৌসুমি বায়ুর জন্য বর্ষা। মধ্য সেপ্টেম্বর থেকে অক্টোবর অবধি বর্ষা পরবর্তী সময়।
ফিরোজপুর বিধানসভা কেন্দ্র
ফিরোজপুর লোকসভা কেন্দ্রটি পাঞ্জাব রাজ্যের ১৩টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। ফিরোজপুর লোকসভা কেন্দ্রটি ৯টি বিধানসভা কেন্দ্র নিয়ে গঠিত। এগুলি হল-
ফিরোজপুর বিধানসভা কেন্দ্র বিজয়ী বর্তমান ও প্রাক্তন সংসদ
ফিরোজপুর বিধানসভা কেন্দ্র বিজয়ী বর্তমান সংসদ শিরোমণি অকালী দলের সদস্য সুখবীর সিং বাদল এবং এবং প্রাক্তন সংসদ ছিলেন শিরোমণি অকালী দলের সদস্য শের সিং ঘুবায়া।
গোলাম কিবরিয়া
গোলাম কিবরিয়া নামটি নিচের ব্যক্তিবর্গকে নির্দেশ করতে পারে:
আন্তর্জাতিক পর্বত জাদুঘর
আন্তর্জাতিক পর্বত জাদুঘর (আইএনএম) নেপালের পোখরায় অবস্থিত একটি জাদুঘর।
বিবরণ
প্রতিবছর সত্তর হাজারেরও বেশি দেশী ও আন্তর্জাতিক পর্যটক আন্তর্জাতিক পর্বত জাদুঘর (আইএমএম) পরিদর্শন করেন। এই জাদুঘরটি বিশ্বজুড়ে পর্বত এবং পর্বতারোহণ সম্পর্কিত অতীত ও বর্তমান ঘটনাবলীর রেকর্ড, নথি প্রদর্শন করে। জাদুঘরে তিনটি প্রধান প্রদর্শনী হল রয়েছে: মহা হিমালয়ের হল, খ্যাতি হল এবং বিশ্ব পর্বতমালার হল। এছাড়া জাদুঘরের অভ্যন্তরে নেপালি জনগণের ঐতিহ্যবাহী সংস্কৃতি এবং মূল্যবোধ উপস্থাপনের প্রয়াসে, বিখ্যাত শিখর, বিখ্যাত পর্বতারোহীদের বর্ণনা, পাহাড়ী মানুষের সংস্কৃতি ও জীবনধারা, ভূতত্ত্বসহ উদ্ভিদ এবং প্রাণীজগত ইত্যাদি তুলে ধরে প্রদর্শনীর ব্যবস্থা করা হয়েছে।
জিল্লুর রহমান (কুষ্টিয়ার রাজনীতিবিদ)
জিল্লুর রহমান বাংলাদেশের কুষ্টিয়া জেলার রাজনীতিবিদ ও কুষ্টিয়া-২ আসনের সাবেক সংসদ সদস্য।
প্রাথমিক জীবন
জিল্লুর রহমান কুষ্টিয়া জেলায় জন্মগ্রহণ করেন।
রাজনৈতিক জীবন
জিল্লুর ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে কুষ্টিয়া-২ আসন থেকে সংসদ সদস্য নির্বাচিত হন।
ফ্রেডরিক লো
ফ্রেডরিক লো (৭ সেপ্টেম্বর ১৮২৭ – ১৫ অক্টোবর ১৮৮৭) ছিলেন একজন অস্ট্রেলীয় ক্রিকেটার। তিনি ১৮৫৬ সালে ভিক্টোরিয়ার হয়ে একটি -শ্রেণীর ক্রিকেট ম্যাচ খেলেন।
মাইকেল টি. সাংমা
'''মাইকেল টি. সাংমা''' একজন ভারতীয় রাজনীতিবিদ ছিলেন। ২০১৩ সালে তিনি তিক্রিকিল্লা থেকে মেঘালয় বিধানসভার সদস্য হিসেবে নির্বাচিত হয়েছিলেন। তিনি ৪১ বছর বয়সে হৃদরোগে আক্রান্ত হয়ে ২০১৯ সালের ১৩ আগস্ট মৃত্যুবরণ করেন।
কিয়োবো লাইফ ইন্স্যুরেন্স
কিয়োবো লাইফ ইন্স্যুরেন্স কোম্পানি লিমিটেড (교보생명보험 주식회사) হলো দক্ষিণ কোরিয়ার একটি জীবন বীমা কোম্পানি। কোম্পানিটির সদর দপ্তর দক্ষিণ কোরিয়ার রাজধানী সিউলে অবস্থিত। এটি দক্ষিণ কোরিয়ার তিনটি বৃহৎ জীবন বীমা কোম্পানির মধ্যে একটি।
মদন লাল
মদন লাল যুদ্ধরাম শর্মা (मदन लाल; জন্ম: ২০ মার্চ, ১৯৫১) পাঞ্জাবের অমৃতসরে এক ব্রাহ্মণ পরিবারে জন্মগ্রহণকারী সাবেক ভারতীয় আন্তর্জাতিক ক্রিকেটার। ১৯৭৪ থেকে ১৯৮৭ সময়কালে ভারতের জাতীয় ক্রিকেট দলের অন্যতম সদস্য ছিলেন তিনি। দলে তিনি মূলতঃ অল-রাউন্ডারের ভূমিকায় অবতীর্ণ হয়েছেন। ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে সফলতা পেয়েছেন। ১৯৮৩ সালের বিশ্বকাপ জয়ী ভারতীয় দলের অন্যতম সদস্য ছিলেন তিনি। অবসর পরবর্তীকালে ভারতীয় ক্রিকেট দল ও ইন্ডিয়ান ক্রিকেট লিগে দিল্লি জায়ান্টস দলে কোচ হিসেবে দায়িত্ব পালন করেছেন।
কিয়োবো লাইফ ইন্স্যুরেন্স
১৯৫৮ সালে শিন ইয়ং-হো কোম্পানিটি প্রতিষ্ঠা করেন। তার ছেলে শিন চ্যাং-জে ২০০০ সাল থেকে কোম্পানির চেয়ারম্যান ও সিইও হিসাবে দায়িত্ব পালন করছেন।
মদন লাল
খেলোয়াড়ী জীবন
প্রথম-শ্রেণীর ক্রিকেটে ২২টি সেঞ্চুরিসহ ৪২.৮৭ রান গড়ে ১০,২০৪ রান সংগ্রহ করেন। এছাড়াও, উইকেট-প্রতি ২৫.৫০ রান দিয়ে ৬২৫ উইকেট দখল করেছেন। নিচেরসারির ব্যাটসম্যান হিসেবে মাঠে নামতেন ও দলের কঠিন সময় হাল ধরতেন। এরফলে সমর্থকদের কাছে মদ্দত লাল ডাক নামে পরিচিতি পান।
১৯৭৫ সালের ক্রিকেট বিশ্বকাপে মদন লাল তার প্রথম বলে ইংল্যান্ডের ব্যাটসম্যান ডেনিস অ্যামিসকে আউট করেছিলেন। এছাড়াও, ১৯৮৩ সালের বিশ্বকাপ জয়ী ভারতীয় দলের অধিনায়ক কপিল দেব, বলবিন্দর সান্ধু, রজার বিনি, মহিন্দর অমরনাথ ও কীর্তি আজাদের সাথে বোলিং আক্রমণে নেতৃত্ব দিয়ে দলের শিরোপালাভে অংশগ্রহণ করেছেন তিনি। দলের মামুলি ১৮৩ রানে জবাবে ওয়েস্ট ইন্ডিজ দল ব্যাট করতে নেমে তার দূর্দান্ত বোলিং তোপের মুখে পড়ে। তার অসাধারণ বোলিংয়ে মাত্র ছয় রানের ব্যবধানে ভিভ রিচার্ডস, ডেসমন্ড হেইন্স ও ল্যারি গোমস আউট হলে ভারত ৪৩ রানের ব্যবধানে নাটকীয়ভাবে জয়ী হয়ে শিরোপা লাভ করে।
অবসর পরবর্তী সময়কাল
খেলোয়াড়ী জীবন থেকে অবসর নেয়ার পর মদন লাল ক্রিকেটের বিভিন্ন কর্মকাণ্ডের সাথে সম্পৃক্ত হন। সংযুক্ত আরব আমিরাত ক্রিকেট দলের কোচের দায়িত্ব পালনসহ ১৯৯৬-৯৭ সময়কালে ভারতের জাতীয় ক্রিকেট দলের কোচ ছিলেন তিনি। এরপর ২০০১ ও ২০০১ সালে দল নির্বাচক কমিটির সদস্য হন। অধুনা বিলুপ্ত ভারতীয় ক্রিকেট লিগে দিল্লি জায়ান্টস (দিল্লি জেটস) দলের কোচেরও দায়িত্ব পালন করেছেন।
ভারতীয় পাসপোর্ট
ভারতীয় পাসপোর্ট দ্বারা জারি করা হয় ভারতীয় পররাষ্ট্র মন্ত্রণালয় থেকে ভারতীয় নাগরিকদের আন্তর্জাতিক ভ্রমণ উদ্দেশ্যে। এটি বহনকারীকে আন্তর্জাতিক ভ্রমণ করতে সক্ষম করে এবং পাসপোর্ট আইন (১৯৬৭) অনুযায়ী ভারতীয় নাগরিকত্বের প্রমাণ হিসাবে কাজ করে। বিদেশ মন্ত্রকের কনস্যুলার, পাসপোর্ট ও ভিসা (সিপিভি) বিভাগের পাসপোর্ট সেবা (পাসপোর্ট সার্ভিস) ইউনিট কেন্দ্রীয় পাসপোর্ট সংস্থা হিসাবে কাজ করে এবং সমস্ত যোগ্য ভারতীয় নাগরিকের দাবিতে ভারতীয় পাসপোর্ট দেওয়ার জন্য দায়বদ্ধ। ভারত জুড়ে অবস্থিত ৯৩ টি পাসপোর্ট অফিস এবং বিদেশে ভারতীয় কূটনৈতিক মিশনে ভারতীয় পাসপোর্ট জারি করা হয়।
২০১৫ সালে, ভারত প্রায় 12 মিলিয়ন পাসপোর্ট জারি করেছিল, একটি সংখ্যা কেবল চীন এবং মার্কিন যুক্তরাষ্ট্র ছাড়িয়েছে। প্রায় 65 মিলিয়ন ভারতীয় বৈধ পাসপোর্ট     ।
কলাম্বিয়া, মিজুরি
থাম্ব|কলাম্বিয়ার সিনুফিল্ড মিউজিক সেন্টার কলাম্বিয়া যুক্তরাষ্ট্রের মিজুরি অঙ্গরাজ্যের একটি শহর ও বুন কাউন্টির সদর দপ্তর। এখানে মিজুরি বিশ্ববিদ্যালয় অবস্থিত। শহরটি ১৮২১ সালে প্রতিষ্ঠিত হয়। এটি কলাম্বিয়া মেট্রোপলিটন এলাকার প্রধান শহর। এটি জনসংখ্যায় মিজুরির চতুর্থ বৃহত্তম শহর। ২০১৯ সালে এর প্রাক্কলিত জনসংখ্যা ১,২৩,১৯৫। এটি মিজুরির সবচেয়ে দ্রুত বর্ধনশীল শহর।
১৮৩৩ সালে স্টিফেনস কলেজ, ১৮৩৯ সালে মিজুরি বিশ্ববিদ্যালয় ও ১৮৫১ সালে কলাম্বিয়া বিশ্ববিদ্যালয় প্রতিষ্ঠার মাধ্যমে কলাম্বিয়া অন্যতম গুরুত্বপূর্ণ শিক্ষাকেন্দ্রে পরিণত হয়েছে। শুরুতে কৃষিনির্ভর শহর হিসেবে প্রতিষ্ঠিত হলেও শিক্ষাই এর অর্থনীতির প্রাণ। স্বাস্থ্য, বিমা ও প্রযুক্তি খাত মিজুরির অর্থনীতিতে বিশেষ ভূমিকা রাখে। শেল্টার ইনস্যুরেন্স,কারফ্যাক্স, ভেটেরানস ইউনাইটেড হোম লোনস-সহ অনেক প্রতিষ্ঠানের কার্যালয় কলাম্বিয়া শহরে অবস্থিত। মিজুরি ঐতিহাসিক সমিতি, শিল্প ও প্রত্নতত্ত্ব জাদুঘর,ট্রু-ফলস চলচ্চিত্র উৎসব, ব্লুজ ও রুটস উৎসব এর গুরুত্বপূর্ণ সাংস্কৃতিক অনুষঙ্গ।
ইতিহাস
কেন্টাকি ও ভার্জিনিয়া হতে আগত ব্যক্তিরা ১৮০০ শতাব্দীর দিকে বুনসলিক অঞ্চলে বসতি স্থাপন করেন। ১৮১২ সালের যুদ্ধের সময় আদিবাসী আগ্রাসনের ভয়ে কাঠের তৈরি দুর্গাকার ভবন বসবাসের জায়গা হিসেবে নির্মাণ করত; ১৮১৫ সাল পর্যন্ত ভবন নির্মাণের এরূপ ধারা অব্যাহত ছিল। যুদ্ধের পরে বসতি স্থাপনকারীরা পায়ে হেঁটে, ঘোড়ার পিঠে চড়ে ও ওয়াগনে করে এখানে আগমন করে ও বুনসলিক সড়ক সংলগ্ন এলাকায় বসতি স্থাপন করে। তাদের সাথে আফ্রিকান ক্রীতদাসরাও এখানে আগমন করে। ১৮১৮ এর দিকে এই নতুন বাসিন্দাদের সুবিধার্থে কাউন্টি গঠনের প্রয়োজন অনুভূত হয়।
কিছুদিন পরেই স্মিথটন ভূমি কোম্পানি ২,০০০ একর ভূমি ক্রয় করে। সেখানে তারা স্মিথটন গ্রাম প্রতিষ্ঠা করে। এখানে কতগুলো কাঠ-নির্মিত কুটির ছিল, যেগুলোর মধ্যে সবচেয়ে উল্লেখযোগ্য ছিল রিচার্ড জেন্ট্রির কুটির। রিচার্ড জেন্ট্রি কলাম্বিয়ার প্রথম মেয়র নির্বাচিত হন। ১৮২০ সালে অভিযাত্রী  ড্যানিয়েল বুনের নামানুসারে "বুন কাউন্টি" প্রতিষ্ঠিত হয় ও কাউন্টি আসন নির্বাচনের প্রয়োজন দেখা দেয়। এ কাজে মিজুরি বিধানসভা জন গ্রে, জেফারসন ফুলচার, অ্যাবসালম হিকস, লরেন্স বাস ও ডেভিড জ্যাকসনকে এ কাজের দায়িত্ব অর্পণ করা হয়। কিন্তু স্মিথটন গ্রামে কাউন্টি আসন প্রতিষ্ঠা দুরূহ হয়ে দাঁড়ায়।
এমতাবস্থায়, ১৮২১ সালের বসন্তকালে কলাম্বিয়া শহর প্রতিষ্ঠিত হয়। স্মিথটনের বাসিন্দারা সেখানে দ্রুত স্থানান্তরিত হন। ১৮২০ সালে টমাস ডুলি কলাম্বিয়া শহরের প্রথম বাড়ি নির্মাণ করেন। ১৮২১ সালে শহরটি কাউন্টি আসন হিসেবে নির্বাচিত হয়।
১৮৩৩ সালে এখানে কলাম্বিয়া ব্যাপটিস্ট মহিলা কলেজ প্রতিষ্ঠিত হয়- যেটি আজকের স্টিফেনস কলেজ। ১৮৩৯ সালে কলাম্বিয়া কলেজ (বর্তমানেও একটি কলাম্বিয়া কলেজ এ শহরে রয়েছে, তবে সেটি ১৮৩৯ সালের কলাম্বিয়া কলেজ নয়) প্রতিষ্ঠিত হয় ও পরবর্তীকালে মিজুরি বিশ্ববিদ্যালয়ে রূপ নেয়। রাজ্য বিধানসভা যখন একটি বিশ্ববিদ্যালয় প্রতিষ্ঠার সিদ্ধান্ত গ্রহণ করে, তখন কলাম্বিয়া প্রতিদ্বন্দ্বী শহরগুলোর চেয়ে তিনগুণ বেশি অর্থ উত্তোলন করে। জেমস এস রোলিন্স বিশ্ববিদ্যালয় প্রতিষ্ঠার জন্য ভূমি দান করেন।
ক্রীতদাসপ্রথা চালু থাকলেও মিজুরি অঙ্গরাজ্য ইউনিয়নে রয়ে যায়। শহরের অধিকাংশ বাসিন্দাই ইউনিয়ন বাহিনীকে সমর্থন করত। গৃহযুদ্ধের সময় এর স্থাপনাগুলো অক্ষত থাকে।
পুনর্গঠন যুগের পর মিজুরিতে কৃষ্ণাঙ্গদের প্রতি শ্বেতাঙ্গদের সহিংসতা বাড়তে থাকে। ১৮৮৯ সালে জর্জ বার্ক নামে কলাম্বিয়া বিশ্ববিদ্যালয়ের এক কৃষ্ণাঙ্গ কর্মীকে জনসমক্ষে হত্যা করা হয়। ১৯২৩ সালের বসন্তে একজন অধ্যাপকের মেয়েকে বলাৎকার করার অভিযোগে জেমস টি স্কট নামক কলাম্বিয়া বিশ্ববিদ্যালয়ের অপর এক কৃষ্ণাঙ্গ কর্মীকে জনসমক্ষে হত্যা করা হয়।
ভূগোল
কলাম্বিয়া মধ্য-উত্তর মিজুরিতে অবস্থিত। এটি ক্যান্সাস সিটি ও সেন্ট লুইস থেকে ১২০ মাইল দূরে ও জেফারসন সিটি থেকে ২৯ মাইল উত্তরে অবস্থিত।
যুক্তরাষ্ট্রের আদমশুমারি ব্যুরোর তথ্যানুযায়ী, কলাম্বিয়ার আয়তন ৬৩.৫ বর্গমাইল। এর ৬৩.৪২ বর্গমাইল স্থল ও ০.০৮ বর্গমাইল জল।
জলবায়ু
কলাম্বিয়ার জলবায়ু আর্দ্র মহাদেশীয় ধরনের। বসন্তকালের শেষ অর্ধাংশে বৃষ্টিপাত সবচেয়ে বেশি হয়। প্রতি ঋতুতে গড়ে ১৮ ইঞ্চি তুষারপাত হয়।
জনমিতি
২০১০ সালের আদমশুমারি অনুযায়ী কলাম্বিয়ার জনসংখ্যা ১,০৮,৫০০। এখানে ২১,৪১৮টি পরিবার বসবাস করে। শহরের জনসংখ্যার ঘনত্ব প্রতি বর্গকিলোমিটারে ৬৬৪.১ জন। বাসিন্দাদের ৭৯% শ্বেতাঙ্গ, ১১.৩% আফ্রিকান আমেরিকান, ০.৩% আদিবাসী আমেরিকান, ৫.২% এশীয় ও ০.১% প্রশান্ত মহাসাগরীয়। এদের ৩.৪% হিস্পানিক অথবা লাতিনো।
শহরের পরিবারগুলোর গড় আয় ৫২,২৮৮ ডলার। পুরুষদের গড় আয় ৩৪,৭১০ ডলার ও নারীদের গড় আয় ২৬,৬৯৪ ডলার। শহরের মাথাপিছু আয় ১৯,৫০৭ ডলার। ৯.৪% পরিবার ও ১৯.২% বাসিন্দা দারিদ্র্যসীমার নিচে বসবাস করে, যাদের ১৪.৮% এর বয়স ১৮ এর নিচে ও  ৫.২% এর বয়স ৬৫ এর সমান বা বেশি।
ডাব্লিউডাব্লিউই ব্যাটেলগ্রাউন্ড
ডাব্লিউডাব্লিউই ব্যাটেলগ্রাউন্ড হল ডাব্লিউডাব্লিউই কর্তৃক প্রযোজিত পেশাদারি কুস্তি অনুষ্ঠান। এটা সরাসরি প্রচার করা হয় এবং  প্রতি-দর্শনে-পরিশোধ এ অনুষ্ঠিত হয়। ২০১৩ সাল ওভার দ্য লিমিটের  পরিবর্তে থেকে ব্যাটেলগ্রাউন্ড শুরু হয়,  এটা শুধু অক্টোবর মাসে অনুষ্ঠিত হত। কিন্তু ২০১৪ সাল থেকে এটা জুলাই মাসে অনুষ্ঠিত হয়।
কুমরাডোল রেলওয়ে স্টেশন
কুমরাদল রেলওয়ে স্টেশন হল পূর্ব রেলওয়ে জোনের মালদা রেলওয়ে বিভাগের অধীনে সাহেবগঞ্জ লুপের দুমকা-ভাগলপুর লাইনের একটি রেলওয়ে স্টেশন। স্টেশনটি ভারতের ঝাড়খণ্ড রাজ্যের গোড্ডা জেলার কুমরাদলে অবস্থিত।
ইতিহাস
ভাগলপুর জংশন রেলওয়ে স্টেশন থেকে মান্দার হিল রেলওয়ে স্টেশন শাখা পর্যন্ত মিটার-গেজ রেলপথটি ১৯০৭ সালে খোলা হয়। শাখাটি ব্রডগেজে রূপান্তরিত হয়। মান্দার হিল থেকে হাঁসডিহা পর্যন্ত একটি নতুন রেললাইন ২৩ ডিসেম্বর ২০১২ সালে চালু হয় এবং দুমকা থেকে বড়পালাসী রুট ২০১৪ সালের জুনে পুনর্গঠিত হয় এবং অবশেষে ২০১৫ সালে সম্পূর্ণ ট্র্যাকটি চালু হয়।